Dassault DA-20 Jet Falcon fra FEKS/717 skvadron.  Foto: Jerry Gunner (2010) 

**717 skvadron** var en avdeling i Luftforsvaret stasjonert på Gardermoen flystasjon, underlagt 134 Luftving.

Den operative avdelingen var oppsatt med to fly av typen DA-20 Jet Falcon som utførte elektronisk krigføring (EK) og EK-trening. Avdelingen disponerte en viktig kapasitet for NATO, spesielt innen geolokalisering av tidssensitive mål.

Historikk
---------

Skvadronen oppsto som 1. Fotorekognoseringsving på Gardermoen i 1949, med tre Supermarine Spitfire PR XI. Etter en kort periode som deaktivert i 1954, gjenoppstod vingen på Sola underlagt 338 skvadron. Den var da utstyrt med Republic F-84E, som var ombygd for fotorekognosering. Like etter fulgte flytting til 334 skvadron og navnebytte til 717 Fotorekognoseringsving. 

I 1956 gikk vingen over til RF-84F-fly, og fikk samtidig status som skvadron. I 1961 ble Rygge ny base for skvadronen, og i 1969 ble RF-5A innført som ny flytype. Skvadronen ble nedlagt i august 1979.

I 1995 ble Luftforsvarets tre Dassault DA-20 Falcon-fly skilt ut fra 335 skvadron. Der hadde flyene operert i skvadronens B-flight. På Rygge havnet de i den gjenopprettede 717 skvadron, som til å begynne med gikk under navnet FEKS/717 skvadron.

Skvadronen var tidligere underlagt 137 Luftving på Rygge flystasjon, fra sommeren 2014 ble den underlagt 135 Luftving.

Supermarine Spitfire PRXI.
Republic RF-84 Thunderflash i 717 svadrons farger.
Norsk RF-5 Freedom Fighter

Nedleggelse
-----------

Skvadronen ble i 2016 vedtatt nedlagt innen 2024. Et tredje fly, som ble brukt til kontroll av navigasjons- og innflygningshjelpemidler og VIP-transport, ble tatt ut av tjeneste i slutten av 2017, mens de to flyene som ble brukt til elektronisk krigføring ble tatt ut av tjeneste i september 2022. 

Ved nyttår 2022 ble skvadronen nedlagt.

Kapasiteten innen elektronisk krigføring blir videreført med P-8 Poseidon og F-35.

Referanser
----------

1. ↑  «Arkivert kopi». Arkivert fra originalen 3. april 2019. Besøkt 3. april 2019.
2. ↑
3. ↑  «LTP». Arkivert fra originalen 18. november 2016. Besøkt 17. november 2016.
4. ↑  tu.no - *DA-20 JET FALCON - Dette ble en av de siste turene med Kongeflyet* (19.11.2017)
5. ↑  Bonafede, Tekst: Håkon; Bonafede, Foto: Håkon (1. november 2022). «Siste tokt for «Hugin» og «Munin»: – Nok til å få gåsehud». *www.klikk.no* **(norsk)**. Besøkt 17. august 2023.
6. ↑  «DA-20 har gjort en forskjell». *Forsvaret*. Arkivert fra originalen 1. oktober 2022. Besøkt 2. oktober 2022.

Kilder
------

* Tom Arheim, Bjørn Hafsten, Bjørn Olsen, Sverre Thuve (1994). *Fra Spitfire til F-16 : Luftforsvaret 50 år 1944–1994*. Oslo: Sem & Stenersen. ISBN 82-7046-068-0. CS1-vedlikehold: Flere navn: forfatterliste (link)
*

Eksterne lenker
---------------

* «Viktig ressurs for Nato-alliansen», artikkel fra mil.no om FEKS/717
* «Oppgradering av viktige fly», artikkel fra mil.no om FEKS/717

| * v
* d
* r
Avdelinger i Luftforsvaret |
| --- |
| Luftforsvaret-emblem | Flystasjoner | 
* Ørland flystasjon
* Luftforsvarsbase Bodø
* Bardufoss flystasjon
* Rygge flystasjon
* Sola flystasjon
* Banak flystasjon
* Andøya flystasjon
* Gardermoen flystasjon
* Evenes flystasjon

 | Rondell |
| Luftvinger | 
* 130 luftving
* 131 Luftving
* 132 luftving
* 133 luftving
* 134 Luftving
* 137 Luftving
* Maritim helikopterving

 |
| Skvadroner | 
* 330 skvadron
* 331 skvadron
* 332 skvadron
* 333 skvadron
* 334 skvadron
* 335 skvadron
* 337 skvadron
* 339 Special Operations Aviation Squadron
* 717 skvadron

 |

Portal: Norge